สำนักงานคณะกรรมการป้องกันและปราบปรามยาเสพติด เปิดสายด่วน 1386  ตอบข้อสงสัย “กัญชา” ให้กับประชาชนเริ่ม 27 กุมภาพันธ์นี้
สำนักงานคณะกรรมการป้องกันและปราบปรามยาเสพติด หรือ ป.ป.ส. เปิดช่องทางให้ประชาชนสามารถโทรศัพท์สอบถามรายละเอียดเกี่ยวกับ กรณีพระราชบัญญัติยาเสพติดให้โทษ (ฉบับที่ 7)  ได้ประกาศลงในราชกิจจานุเบกษา เมื่อวันที่ 17 กุมภาพันธ์ที่ผ่านมา “กัญชาถูกนำมาใช้ประโยชน์ทางการแพทย์” ได้ ทำให้กฎหมายดังกล่าว มีผลบังคับใช้ และประชาชนหลายภาคส่วนให้ความสนใจในกฎหมาย โดยเฉพาะประเด็นเกี่ยวกับ “กัญชา” ไม่ว่าจะเป็นการผลิต จำหน่าย นำเข้า ส่งออก ครอบครอง หรือ เสพ ประกอบกับขณะนี้ ได้มีการนำเรื่อง “กัญชา” มากำหนดเป็นนโยบายของพรรคการเมืองในการรณรงค์หาเสียง เพื่อให้ประชาชนที่มีข้อสงสัยสามารถสอบถามข้อมูลได้  ตั้งแต่วันนี้เป็นต้นไปในวันและเวลาราชการเวลา 08.30-16.30 น.         ทั้งนี้ ป.ป.ส. เน้นย้ำว่า “กัญชา” ยังคงเป็นยาเสพติดให้โทษประเภท 5 ตามพระราชบัญญัติยาเสพติดให้โทษ พ.ศ. 2522 การผลิต นำเข้า ส่งออก จำหน่าย ครอบครอง หรือเสพ โดยไม่ได้รับอนุญาตเป็นความผิดและมีโทษตามกฎหมายทั้งจำคุกหรือปรับ         หากประชาชนมีข้อสงสัยสามารถโทรสอบถามได้ที่ สายด่วน ป.ป.ส. 1386 กด 3